Red Bull Stratos
Red Bull Stratos loyihasi Red Bull tomonidan dastaklangan loyiha boʻlib, unda avstriyalik parashutchi Felix Baumgartner qatnashdi. Bosim kiyimi kiygan Baumgartner 2012-yil 14-oktabrda New Mexico, AQSh uzra havo sharida stratosferaga (taxminan 39 km) uchib, shu balandlikdan yerga sakradi. 1342 km/soat tezlik yigʻib, Baumgartner tovush tezligiga yetdi, shunday qilib u texnik transportsiz bunday katta tezlikka erishgan ilk odam boʻldi. Baumgartner shuningdek boshqa rekordlar ham oʻrnatmoqchi boʻldi: odam boshqaradigan havo sharida eng balandga chiqish, eng balanddan sakrash va eng uzoq vaqtli erkin tushish. 4 daqiqa 19 soniya erkin tushib, Baumgartner parashutini ochdi. Jami (erkin va parashutli) tushish oʻn daqiqa vaqt oldi. Baumgartner shu rekordlardan faqat bittasini: eng uzoq tushish vaqtini ura olmadi, rekord hali ham sovet polkovnigi Yevgeniy Andreyevga tegishli (4 daqiqa 29 soniya).